
Continuacion CONFERENCIA DBB.... 


атагз mainta Prome Minister 

Evelyn Wever-Croes a habri e 
conferencia di Departamento di Relacion 
Exterior (DBB) di paisnan den reino riba 
tema di tratadonan internacional. E 
conferencia aki a tuma luga na oficina di 
DBB di Aruba. 


E mandatario a splica cu e tema di 
tratadonan ta uno complica ya cu pa 
ratifica un tratado ta tuma hopi tempo 
y ta un trabou intenso. Aruba, Corsou y 
Sint Maarten no tin expertonan suficiente 
riba e tereno aki y p'esey encuentronan 
asina, cu уа ta tumando luga pa 35 айа, 
ta hopi importante pa e islanan. 


E cooperacion di Hulanda den e cuadro 
aki ta grandi, constante y structural y esey 
ta algo hopi balora y tambe actualmente 
Den Haag a delega algun experto cu ta 
yudando e islanan riba e tereno aki. 


Principalmente e meta di e encuentro aki 
ta pa na final e Departamento di Relacion 
Exterior di cada isla por sigui traha hunto 
enfocando riba prioridadnan, pasobra tin 
hopi tratado cu ainda falta pa traha riba 
nan cu tin prioridad y pa motibo di e falta 
di expertonan riba e tereno aki ta haci cu 
e capacidad no ta asina grandi pa por 
atende cu tur. 


“E prioridad ta e interes general di cada 
ciudadano, con pa mehora e calidad 
di bida. Nos ta papia di e proteccion di 
hende muhe contra abuso, nos ta papia 
di nos hendenan special cu mester di 
mas proteccion y mas sosten. Nos ta 
papia di proteccion di loke ta trata cyber 
crime, dus diferente di e temanan aki ta 
wordo trata. 


Mi ta desea tur hopi exito. Pa mi tawata 
un honor di por tawata aki awe pa habri e 
conferencia y mi tin tur fe y confiansa cu e 
ta bay ta uno hopi exitoso”, e mandatario 
a expresa. 

Discurso di Minister Maduro 
na despedida di 

Г) ecientemente а bay laga nos Joannes Donati. Durante 
| Хе ceremonia di despedida Minister di Cultura Xiomara 
Maduro a hiba palabra. E mandatario a repasa en breve 
e trayectoria artistico di Joannes Donata, cariñosamente 
yama Janchi, Bubu of simplemente Donati pa su famia, 


amigo y conocirnan. 


Donati a nace na Cadushi Largo, Santa Cruz да 14 di mei 
1931. Su mayornan tawata yama: Jasinto Donati (Chinto) 
y Armónica Geerman (Monca), un famia humilde cu a haya 
diez yui, Joannes tabata e di dos. 


Su mayornan a biba e realidad duro cu nos isla a conoce 
na cuminsamento di Siglo 20, ora hopi Arubiano mester a 
bandona nos isla pa bay traha afo. Su Tata Chinto, como 
hoben di 16 aña, a bay traha na Santa Marta, Colombia y 
a biba un tempo aya. Su Mama, Monca, como mucha di 
mas o menos nuebe aña a bay biba na Cuba hunto cu su 
mayornan y su rumannan, ya cu aya tawata tin trabao. Su 
mayornan a conoce otro na Corsou y na final di 1928 a 
regresa Aruba, unda cu su Tata a haya trabou na Refineria 
Lago. 


Joannes ta un descendiente directo di e mescla historico cu 
a tuma luga riba nos isla entre е Indjan-Mestizo, e catibo у 
e Europeo. Por bisa cu mas o menos cu 13 aña e no a bay 
scol mas, y a cuminsa traha como “Butcher Apprentice” na 
mercado (Marshe), yama Plaza den boca di pueblo na San 
Nicolas (actual Brandweer y warda di Polis San Nicolas). 


Cu 14 aña el a ігапа como metsla, corta aloé y а baha 
carga for di Barco na Waf na Playa. Cu 16 aña el a biaha 
pa nos hermana Isla Corsou cu un pasashi di 15 florin riba 
Barco di Bela. Cu 19 aña el a traha na Lago y despues el a 
drenta cu 33 aña den e mundo di cushinamento. Na ultimo 
Joames a habri e restaurant Taurus (Cas di Toro). Na 1985 
na e edad di 54 aña el a bay biba na Hulanda pa motibonan 
familiar y personal. 

Continuacion JOHANNES ООМАТІ.... 


Joannes... E Pintor 

Joannes su curiosidad y interes den pintamento a bin for di su 
infancia, su prome buki di pintamento ta cumpra na Libreria 
Red Store na San Nicolas. E prome cara cu el a pinta ta di 
su primo Vicente “Chento” Maduro. Joannes a tuma cursonan 
internacional via corespondecia cu un scol na Merca. 


Na 1972 el a gana e prome premio den e concurso "Exposicion 
di Arte Popular” na Sociedad Bolivariana cu su obra titula “The 
Naked Justice”. 


Dia 23 di october 1981 e tabata tin su prome exposicion den Cas 
di Cultura. Na 1983 Donati a entrega na Consehero General 
di Gobierno e tempo ey, Betico Croes, e obra: “Libertad di un 
pueblo” cu ta refleha e sucesonan di 24 di april 1983. Tambe el 
a dedica un cuadro na e lucha pa nos Status Aparte, “Lucha pa 
nos Libertad” y dos otro cuadro di Betico Croes, e miho politico 
cu el a conoce. 


Na 2002 den 30 artista, e cuadra di Donati titula “Boca Prins” 
a keda escohi pa Gobierno di Aruba pa regala e Pareha Real, 
recien casa, Prins Willem Alexander y Princes Maxima. Esaki 
tawata Aruba su regalo di bruid na e Pareha Real. Awendia e 
cuadra por ser admira den Paleis Soestdijk na Den Haag. 


Exposicionnan caminda el a expone su cuadranan ta na: 
. Cas di Aruba bau auspicio di Kabinet van de 
Gevolmachtigde Minister van Aruba па 1994 na Hulanda, 
Biblioteca Nacional na 2000; 

Instituto di Cultura na 2005; 

Access Art gallery na 2008; 

National Art Exhibit na 2009 

° 2011 Departamento di Cultura a dune ип homenahe 
di sorpresa cu un exposicion parcial di su pinturanan 
conhuntamente cu un celebracion en grande di su 80 aña 
hunto cu su famia, amigo, conocinan, como tambe invitadonan 
prominete den e mundo cultural. 


Joannes... E musico 

Ademas di ta pintor, por bisa tambe cu Joannes na su manera 
a destaca riba e tereno di musica. El a composita cantica riba 
guitara y a scirbi poesia. Mescos cu su pinturanan, nunca el a 
tene un registro di tur su composicionnan. Diferente persona a 
canta of graba varios di su composicionnan, manera Lidwina 
Booi, Vito Koolman, Chito de Cuba y José Girón. 


Pa e Festival di Himno y Bandera, tin hende tawata acerca 
Joannes pa e composita un cantica, pa asina nan por participa 
na e festival. Su prome cantica composita pa e Festival di 
Himno y Bandera tawata pa Brigitte Croes na aña 1999, cu e 
titulo “Na canto di caminda”. Brigitte Croes a participa tambe 
na e Festival di Himno y Bandera cu otro composicionnan 
di Joannes, manera “Honor y Gloria”, “Reina Caribense” 
y “Lamento Arubiano”. Otro personanan cu a participa na e 
Festival di Himno y Bandera cu composicion di Joannes ta 
entre otro Bertha Wolff cu e cantica “Ya e no tey mas” y Ruth 
Gravenhorst cu e cantica “Orguyo di Nos Pais”. 


Sea su pintura, cantica of poesia, un gran parti di Joannes su 
identidad como Arubano y su amor pa su isla natal ta resalta. 
Pa finalisa como pintor nos por bisa cu: 

Su dicho lo keda graba pa semper: "Ora cu bo pinta, e 
sentimento y e calor cu ta sali for di e pintura, esey ta dibo!”. 
Cu Joannes, e pintor Arubano, keda pinta paisahenan di nos 
dushi Aruba den cielo cerca di nos Señor. Cumpliendo cu e 
deseo di Joannes Donati, durante e ceremonia di despedida, e 
bandera di nos Pais Aruba tabata poni riba e caha di Sr. Donati, 
cual na final di su discurso Minister di Cultura a entrega na su 
famia, esposa y yiunan. 


Palabra di consuelo 
Por ultimo Minister Maduro a expresa palabra di forsa y 
consuelo na su kerida esposa Catharina, yiunan Shirley, 
Sherwin y Joanne. Tambe, Mayra, Reggie, Magalie, Jessica, 
Debbie, Janina y Gianna cu el a stima manera su propio yiu. Y 
su nietonan, bisanietonan y demas famia cu el a stima. 

Cu Joannes Donati sosega na paz. 

MINISTER 


Geoffrey Wever 


4 poniendo е fundeshi 


"proceso di revitalisacion di e 

„area cerca di Colombusstraat 
y Wilhelminastraat na Oranjestad 
{а continua, cuminsando е 
diaranson binidero cu inicio di 
e segundo fase di e proyecto. 
E plan aki tin como meta pa 
transforma e area aki den e 
districto culinario "par excellence" 
di e ciudad, mehorando asina 
e estetica, accesibilidad y su 
| funcionalidad tanto pa localnan 
como pa bishitantenan. 


E prome fase di e proyecto a keda 
completa satisfactoriamente, 
pa un 
4 renovacion integral di e area. 
{ Awor, e segundo fase ta bai sigi, 


| си un enfoke particular гіра e 


mehoracionnan planea, cual ta 
inclui creacion di mas espacio pa 
=$ peaton, ampliacion di е area di 
parkeo pa acomoda e usuarionan, 
instalacion di mas 'standplaats' pa 
taxi, y miho iluminacion publico 
pa aumenta e nivel di siguridad 
den e area. 


Durante e periodo di trabou di 


"| renovacion, lo cera parcialmente 


Wilhelminastraat. Minister 
Geoffrey Wever ta haci un yamada 
special pa cooperacion di turesnan 
cu ta transita e caminda aki, como 
tambe pa e comerciantenan, pa 
facilita e realisacion di e obranan 
aki cu ta importante pa revitalisa e 
area. E proyecto no solamente lo 
mehora e infrastructura y estetica 
di e sitio, pero tambe ta spera di 
impulsa e economia local a traves 
di aumento di turismo y consumo 
den e negoshinan den e area. 


"E proyecto di revitalisacion aki 
ta un testigo di e compromiso 
continuo cu desaroyo urbano 
sostenibel y теһогасіоп di 
calidad di bida di e ciudadanonan 
y bishitantenan di Oranjestad", 
segun Minister Geoffrey Wever. 
Na su conclucion, ta anticipa 
cu e area di Columbusstraat y 
Wilhelminastraat lo por posiciona 
su mes como un centro vibrante 
culinaro y social cu lo atrae un 
“spectrum” amplio di hende, 
for di localnan te turistanan, 
contribuyendo significativamente 
na e dinamismo y diversidad 
cultural di e ciudad. 

Minister Geoffrey Wever: 


STRATIX TA PRESENTA E STRUCTURA 
RENOBA PA FRECUENCIANAN 5G PA 
ARUBA 


en un workshop interactivo dirigi pa 

Rudolf van der Berg riba 3 di april 
2024, e adviesbureau Stratix a duna 
un splicacion riba su conseho pa un 
modelo revisa di compensacion pa uzo 
di frecuencianan 5G na Aruba. E modelo 
aki, diseña pa stimula иго y desaroyo 
economico den e epoca di 5G, a hala 
atencion di stakeholders for di varios 
sectornan. E conseho a ser redacta na 
encargo di Minister Geoffrey Wever y 
Directie Telecommunicatiezaken. 


E participantenan, consistiendo 
di representantenan di e sector di 
telecomunicacion, institucionnan 


gubernamental y  no-gubernamental, 
manera APA, ATIA, ELMAR, WEB, AAA, 
KPA, Guarda Nos Costa, a ricibi un 
splicaciondetayaribaeconsehodesaroya 
pa Stratix. E modelo di compensacion 


proponi ta busca un balansa entre 
compensacion/cobransa husto pa e uzo 
y e stimulacion di inversionnan necesario 
den infrastructura manera antena y 
rednan. 


E acercamento aki ta duna respuesta 
na e desafionan di e sistema actual di 
compensacion di spectrum cu ta data 
di 2002 y cu no a ser cambia desde 
e tempo ey. E modelo aki ta haci'e 
caro pa proveedornan pa implementa 
frecuencianan adicional pa logra 
velocidadnan mas halto y miho cobertura. 
Stratix ta subraya e importancia di un 
modelo cu por sostene іпоуасіоп y 
desaroyo den e mercado di telecom, cual 
lo conduci na internet mobil mas rapido. 


Cu e conseho, Stratix ta propone 
un suma fiho como compensacion 


anual, independiente di e cantidad di e 
spectrum cu ta ser uza. Esaki ta hasi 
e modelo mas accesibel y inclusivo, 
motivando tanto proveedornan поро 
como esnan existente pa maximalisa uzo 
di e spectrum y asina alcansa e maximo 
amplitud di celular y cobertura posibel, 
dentro di cuadro internacionalmente 
estableci. 


E workshop a ser organisa pa promove 
un dialogo constructivo y consultacion 
cu stakeholders promer cu tuma un 
decision. Nan reaccion y comentario 
ta di importancia critico y lo ser tuma 
na cuenta den un modelo nobo di 
compensacion. 


Esaki lo forma un paso fundamental 
den e formulacion di futuro maneho y 
conexion mobil na Aruba. 

MINISTER 


3 ecientemente, Minister di 
 NEnsehansa y Deporte Endy Croes 
a acudi na e celebracion deportivo 
di Arubaanse Militairen (Arumil) na 
Marinierskazerne na Savaneta. Arumil 
ta cumpliendo 27 aña di existencia 
e aña aki como boluntario y tabatin 
diferente actividad deportivo rond di 
Aruba diabierna ultimo. 

Continuacion 27 ANA ARUMIL.... 


Minister Endy Croes a representa colega 
Minister di Husticia y Asuntonan Social 
Rocco Tjon den e ocasion aki. 


Durante e evento deportivo aki, e 
mandatario di Deporte a duna un discurso 
y a felicita e organisacion di Arumil pa e 
gran trabou cu nan ta eherciendo desde 
айа 1997 pa Pais Aruba. 


Dentro di poco ta bay finalisa e proyecto 


di “Operation Command Center na 
Savaneta”, den cual lo brinda oportunidad 
na personal di Arumil pa colabora hunto 
cu Cuerpo Policial Aruba pa eleva 
seguridad na Aruba. 


Minister Endy Croes a indica cu den 
cuadro di Landspakket, Prome Minister 
Evelyn Wever-Croes y Minister Rocco 
Tjon ta trahando riba diferente aspecto 
pa mehora nan posicion huridico. 


Mirando e experticio y conocemento cu e 
organisacion di Arumil tin, desde januari 
di e aña aki, Cuerpo Policial Aruba a 
reestablece e contacto cu Arumil pa 
traha mas den colaboracion cu otro. 


Minister Endy Croes ta felicita Arumil 
cu continuamente ta profesionalisa nan 
mes y ta disciplina y dedica pa sirbi nan 
pais. Aruba ta orguyoso di boso. 


WYNDEL BEY 
Despues di 16 айа Aruba ta 
conkista medaya di brons 

den Carifta Track and Field 
Championship na Granada. 

IN iasabra den ога tempran di mainta, Minister Endy Croes, 
7 famia y amigo a ricibi nos atleta Wyndel Beyde na su yegada 
na Aeropuerto Internacional Reina Beatrix. Recientemente, 
Wyndel a participa den Carifta Track and Field Championship 
2024 cu a tuma luga na Granada. 


Wyndel a core 1500m y 3000m den e campeonato di atletismo. 
Wyndel a conkista den tur dos careda medaya di plata. Esaki 
sigur tabata un momento historico pa Aruba, unda cu despues 
di 16 айа Aruba ta logra medaya di plata den atletismo di 
Carifita 2024. 


Wyndel a expresa cu e ta sinti hopi orguyoso y cu e careda a 


бау пор! bon. “Si bo traha duro, bo ta logr'e”, el a indica. 


Den nomber di Gobierno di Aruba, Minister Endy Croes a 
felicita Wyndel pa e logro aki. Alabes e mandatario di Deporte 
a informa cu pronto Aruba lo tin un track and field nobo y 
moderno cu ta cumpli cu e standardnan internacional. 


Minister Endy Croes ta gradici y felicita directiva di Aruba 
Athletic Federation (AAF), coach y mayornan pa nan tremendo 
guia, sosten y apoyo na nos atleta pa nan por a logra e gran 
exito aki. “Di curason masha pabien” Minister Endy Croes 
a expresa. Cu deseo, disciplina, dedicacion y determinacion 
boso a logra. Aruba ta orguyoso di boso! 


МАТ BV 


Mi Voz Та Во Voz 


Fundacion Mi Voz Ta Bo Voz, Comision Nacional (1 Abuso Sexual di Mucha 
y Gobierno di Aruba ta presenta: 


A 
Conscientisacion y Prevencion di 


Abuso di Mucha 


erg: 
Drs. Melva Croes-Yanez | NeuroPsycholoog 
Dr. Audrey Khan | Klinische Psycholoog 
Sra. Magali Maduro | Directora Bureau Sostenemi 
Sra. Omaira Britten | Poeta 

DI ABUSO DI MUCHA 


STABILIDAD 
PROSPERIDAD 

Gabinete Wever -Croes || 


APRIL 


LUNA NACIONAL 
DI CONSCIENTISACION 


CONTRA 
ABUSO DI 
MUCHA 


2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula е orguyo di un comunidad. 


